
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 22 septembrie 2009               

Pl-x  366/2009                     


AVIZ
asupra Propunerii legislative privind organizarea şi funcţionarea Comisiei Naţionale a României pentru UNESCO
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Propunerea legislativă privind organizarea şi funcţionarea Comisiei Naţionale a României pentru UNESCO , trimisă cu adresa  nr. Pl x 366 din 16 septembrie 2009 şi înregistrată cu nr. 31/799  din 17 septembrie 2009.
Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.2 din Regulamentul Camerei Deputaţilor, republicat, Camera Deputaţilor este primă Cameră sesizată. 

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din  22 septembrie 2009.

Propunerea legislativă are ca obiect de reglementare organizarea şi funcţionarea Comisiei Naţionale a României pentru UNESCO, preconizând reorganizarea Comisiei ca instituţie publică de interes naţional, cu personalitate juridică, sub autoritatea Parlamentului României, în coordonarea Comisiei permanente comune a Camerei Deputaţilor şi Senatului pentru relaţia cu UNESCO, care va permite, în opinia iniţiatorilor, o implicare mai puternică a Parlamentului României în problemele culturale, educaţionale şi ştiinţifice, precum şi o creştere semnificativă a poziţiei ţării noastre la nivel internaţional în aceste domenii.

Membrii comisiei au examinat propunerea legislativă supusă avizării, expunerea de motive şi avizul favorabil, cu observaţii şi propuneri, al Consiliului Legislativ nr.1029/14.09.2009.
În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a acestei iniţiative legislative.
În raport de obiectul şi conţinutul reglementării,  propunerea legislativă  face parte din categoria legilor organice. 
                              PREŞEDINTE,                        SECRETAR,

                                Daniel BUDA                 Gabriel ANDRONACHE
Consilier, Paul Şerban

